Source: http://csmbucuresti.ro/arhiva/?start=63
Timestamp: 2018-06-19 23:52:55+00:00

Document:
Rugby. CSM Bucuresti U16 – campioana Regiunii Muntenia
Juniorii U16 de la CSM București au încheiat neînvinși campionatul de rugby al Regiunii Muntenia, calificându-se en-fanfare la Turneul final al Campionatului Național unde, în urma rezultatelor obținute în acest sezon, vor avea statut de cap de serie. Lupta pentru podium se va da la Mangalia, în perioada 28 iunie – 05 iulie. ”Tigrii” de la U16 au încheiat campionatul regional cu un esaveraj impresionant: 758 (801 puncte marcate – 43 primite în 16 meciuri).
Handbal masculin. „Tigri” de AUR! CSM Bucuresti, campioana nationala la juniori 3!
Handbaliștii din echipa de juniori 3 a CSM București sunt noii campioni naționali după ce au câștigat de o manieră categorică finala disputată duminică la Turda. Jucătorii antrenați de Florin Apostol, Alexandru Cristea și Dan Culinovschi au învins cu 34-28 (15-10) pe CSM Progresul Băilești, încununând un sezon pe care l-au terminat cu victorii pe linie! Pe lângă satisfacției obținerii medaliilor de aur, CSM București a mai punctat și prin trei trofee individuale: Aron Dedu – cel mai bun centru, Claudiu Mazilescu – cea mai bună extremă stânga, Mihai Nica – jucătorul cel mai tehnic.
Handbal masculin, Turneul final J3. Suntem finalisti! CSM Bucuresti lupta pentru titlu cu Progresul Bailesti
Handbaliștii din echipa de juniori 3 a CSM București s-au calificat în finala Campionatului Național de la Turda și vor juca duminică pentru trofeu cu Progresul Băilești, echipă pe care au învins-o în grupă cu 32- 25. Sâmbătă, în semifinalele turneului, ”Tigrișorii” s-au impus cu 27-25 (10-12) în fața echipei CSȘ Bacău. ”Am venit la turneul final pentru a câștiga trofeul și suntem în finală. Este un vis frumos. Despre meciul cu CSȘ Bacău nu aș vrea să vorbesc prea mult. Am ratat destul de mult, de aceea, în ciuda victoriei, aș spune că nu a fost un meci foarte reușit. Poate că e bine că a venit acest duș rece acum. Am învins echipa din Băilești în grupă, s-ar putea spune că suntem favoriți, dar eu zic că șansele sunt egale. Sper ca băieții să fie la înălțime și să ne întoarcem la București cu titlul național”, a declarat antrenorul Florin Apostol. Principalii marcatori ai ”Tigrișorilor” în acest meci au fost Aron Dedu și Nica, ambii cu câte 7 goluri.
Atletism. Marian Oprea, cadou superb de ziua lui de nastere: a realizat baremul olimpic pentru Rio
Cel mai valoros atlet român al momentului, Marian Oprea, și-a făcut un cadou deosebit de ziua lui de naștere. Sportivul aflat cu dublă legitimare la CSM București a concurat sâmbătă la Etapa a II-a a Campionatului Național de la Pitești, unde a reușit performanța de a realiza baremul olimpic în proba de triplusalt. „Struțul” a avut un rezultat maxim de 17,02 metri, cu 12 centimetri peste „standardul” impus de forul internațional, IAAF.
Rugby. O echipa de ZECE! CSM U23 a castigat detasat meciul de la Navodari
Proiectul CSM U23 București crește frumos. Echipa antrenată de Daniel Neaga și Ovidiu Cârcei și-a trecut sâmbătă în cont cea de a zecea victorie din actuala ediție a Diviziei Naționale la rugby, din tot atâtea meciuri disputate: CS Năvodari – CSM U 23 București 5-31 (5-12). De remarcat că meciul de pe Litoral a fost derbyul ligii secunde, echipa din Năvodari aflându-se pe poziția a doua a clasamentului, cu 39 de puncte.
Handbal masculin, Turneul final J3. ”Tigrisorii” lupta pentru finala cu CSS Bacau
Handbaliștii din echipa de juniori 3 a CSM București au câștigat și al treilea meci la Turneul final al Campionatului Național de la Turda, asigurându-și astfel calificarea în semifinalele din postura de câștigători ai Grupei B. Jucătorii antrenați de Florin Apostol, Alexandru Cristea și Dan Culinovschi au învins vineri pe CSM Progresul Băilești cu 32-25, după ce la pauză scorul a fost egal, 15-15. Principalii marcatori ai ”Tigrișorilor” au fost Aron Dedu 9 goluri, Mihai Nica 9 goluri și Claudiu Mazilescu 7 goluri. Sâmbătă, de la ora 17:30, CSM București va da bătălia decisivă pentru finală în meciul cu CSȘ Bacău.
Rugby. Amical de lux, rezultat onorabil: CSM Olimpia Bucuresti – England Counties 18-26
”Tigrii” au disputat ieri, pe stadionul Olimpia din Capitală, un amical de lux cu cea de a treia reprezentativă a Angliei. England Counties XV se află în țara noastră pentru un meci-test cu România U23, programat pe 9 iunie, iar în pregătirea acestui joc britanicii au ales CSM Olimpia
București pentru un joc de pregătire. Partida nu a fost însă atât de ”amicală” pe cât era de așteptat, orgoliile făcându-i pe cei 30 de jucători aflați permanent pe teren să dea totul pentru victorie. Succesul a surâs la final oaspeților, England Counties XV impunându-se cu 26-18 (14-10). Englezii au început meciul în forță, iar în minutul 8 scorul era deja 3-14. Oaspeții au marcat rapid două eseuri, între acestea aflându-se o lovitură de pedeapsă concretizată uvertura CSMB, Jeff Taljard. Același jucător a marcat primul eseu pentru ”Tigri” (min. 12) și tot el l-a transformat, astfel că scorul a ajuns 10-14. Până la pauză, CSM nu doar că a echilibrat jocul, dar a fost echipa mai periculoasă, ratând de câteva ori șansa marcării unui nou eseu.
Atletism. Trupa de performanta de la CSMB, din nou in concurs
La finele acestei săptămâni, cei mai valoroși atleți de la CSM București își verifică potențialul pe pista de alergări sau la sectorul de sărituri. În zilele de 6 și 7 iunie, pe stadionul din Pitești se vor desfășura două competiții: Campionatul Național de probe combinate pentru seniori, tineret, juniori 1, cadeți și juniori 3, precum și Etapa 1 a Campionatului Național de seniori, tineret și juniori 1.
Handbal masculin, Turneul final J3. ”Tigrisorii” si-au asigurat prezenta in ”careul de asi”
Handbaliștii din echipa de juniori 3 a CSM București au câștigat și al doilea meci la Turneul final al Campionatului Național de la Turda, asigurându-și astfel calificarea în semifinalele competiției. Jucătorii antrenați de Florin Apostol, Alexandru Cristea și Dan Culinovschi au învins joi pe LPS Suceava cu 30-20 (14-9). Mihai Nica (10 goluri) au fost principalul marcator al ”Tigrișorilor” în partida de joi. Vineri, CSM București întâlnește echipa CSM Progresul Băilești (ora 17:00). ”Băieții au jucat foarte bine. Nu ne facem calcule pentru meciurile următoare, vrem să învingem toți adversarii de la Turneul final”, a declarat antrenorul Alexandru Cristea.
© 2018 CSM Bucuresti, Toate drepturile rezervate. Powered by IPEXPERT

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM